原文テキストについてはガリア戦記/注解編#原文テキストを参照。11. 1Helvetii iam per angustias et fines Sequanorum suas copias traduxerant et in Haeduorum fines pervenerant eorumque agros populabantur.   2Haedui cum se suaque ab iis defendere non possent, legatos ad Caesarem mittunt rogatum auxilium:   3ita se omni tempore de populo Romano meritos esse, ut paene in conspectu exercitus nostri agri vastari, liberi eorum in servitutem abduci, oppida expugnari non debuerint.   4eodem tempore [Haedui] Ambarri, necessarii et consanguinei Haeduorum, Caesarem certiorem faciunt sese depopulatis agris non facile ab oppidis vim hostium prohibere.   5item Allobroges qui trans Rhodanum vicos possessionesque habebant, fuga se ad Caesarem recipiunt et demonstrant sibi praeter agri solum nihil esse reliqui.   6quibus rebus adductus Caesar non exspectandum sibi statuit, dum omnibus fortunis sociorum consumptis in Santonos Helvetii pervenirent. 
----
テキスト引用についての注記
[Haedui] : Ciacconius により削除提案（del.）されている。
逆に、Aldus により、 haedui と挿入提案されている。
exspectandum :Klotz, Seel のトイプナー版はこの表記を採るが、Constans のビュデ版は expectandum の表記を採る。Hering は、ex<s>pectandumと s を挿入提案したことを明示している。
整形テキストについてはガリア戦記/注解編#凡例を参照。XI. 《1》 Helvētiī iam per angustiās et fīnēs Sēquanōrum suās cōpiās trādūxerant et in Haeduōrum fīnēs pervēnerant eōrumque agrōs populābantur.   《2》 Haeduī, cum sē suaque ab iīs dēfendere nōn possent, lēgātōs ad Caesarem mittunt rogātum auxilium:   《3》 ita sē omnī tempore dē populō Rōmānō meritōs esse, ut paene in cōnspectū exercitūs nostrī agrī vastārī, līberī eōrum in servitūtem abdūcī, oppida expugnārī nōn dēbuerint.   《4》 Eōdem tempore [Haeduī] Ambarrī, necessāriī et cōnsanguineī Haeduōrum, Caesarem certiōrem faciunt sēsē dēpopulātīs agrīs nōn facile ab oppidīs vim hostium prohibēre.   《5》 Item Allobrogēs, quī trāns Rhodanum vīcōs possessiōnēsque habēbant, fugā sē ad Caesarem recipiunt et dēmōnstrant sibi praeter agrī solum nihil esse reliquī.   《6》 Quibus rēbus adductus Caesar nōn exspectandum sibi statuit, dum omnibus fortūnīs sociōrum cōnsūmptīs in Santonōs Helvētiī pervenīrent. 
語釈